title: Εκτελεστικός κανονισμός (ΕΕ) αριθ. 1235/2012 της Επιτροπής, της 19ης Δεκεμβρίου 2012 , σχετικά με την τροποποίηση του παραρτήματος I του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης  Κείμενο που παρουσιάζει ενδιαφέρον για τον ΕΟΧ

text:
               20.12.2012

               EL

               Επίσημη Εφημερίδα της Ευρωπαϊκής Ένωσης

               L 350/44

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1235/2012 ΤΗΣ ΕΠΙΤΡΟΠΉΣ
   της 19ης Δεκεμβρίου 2012
   σχετικά με την τροποποίηση του παραρτήματος I του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επίσημων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 15 παράγραφος 5,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 669/2009 της Επιτροπής (2) θεσπίζει κανόνες σχετικά με το αυξημένο επίπεδο των επίσημων ελέγχων που διεξάγονται στις εισαγωγές ζωοτροφών και τροφίμων μη ζωικής προέλευσης που περιλαμβάνονται στον κατάλογο του παραρτήματος I (εφεξής «ο κατάλογος»), στα σημεία εισόδου στα εδάφη που αναφέρονται στο παράρτημα I του κανονισμού (ΕΚ) αριθ. 882/2004.

               (2)

               Σύμφωνα με το άρθρο 2 του κανονισμού (ΕΚ) αριθ. 669/2009, ο κατάλογος επανεξετάζεται τακτικά και τουλάχιστον μία φορά κάθε τρίμηνο, και κατά την επανεξέταση αυτή συνυπολογίζονται τουλάχιστον οι πηγές πληροφοριών που αναφέρονται στο εν λόγω άρθρο.

               (3)

               Η συχνότητα και η σημασία των περιστατικών σχετικά με τα τρόφιμα που κοινοποιήθηκαν μέσω του συστήματος έγκαιρης προειδοποίησης για τα τρόφιμα και τις ζωοτροφές, τα πορίσματα των ελέγχων σε τρίτες χώρες που πραγματοποιήθηκαν από το Γραφείο Τροφίμων και Κτηνιατρικών Θεμάτων και οι υποβληθείσες από τα κράτη μέλη στην Επιτροπή τριμηνιαίες εκθέσεις σχετικά με τα φορτία ζωοτροφών και τροφίμων μη ζωικής προέλευσης, σύμφωνα με το άρθρο 15 του κανονισμού (ΕΚ) αριθ. 669/2009, δείχνουν ότι ο κατάλογος θα πρέπει να τροποποιηθεί.

               (4)

               Ειδικότερα, όσον αφορά τις αποστολές ξερών σταφυλιών από το Αφγανιστάν, καρπουζιών από τη Βραζιλία, φραουλών από την Κίνα, μπιζελιών και φασολιών από την Κένυα, μέντας από το Μαρόκο, σπόρων καρπουζιού και παράγωγων προϊόντων από τη Σιέρα Λεόνε και ορισμένων αρωματικών φυτών, μπαχαρικών και λαχανικών από το Βιετνάμ, σύμφωνα με τις σχετικές πηγές πληροφοριών έχουν εμφανιστεί νέοι κίνδυνοι και/ή έχει αυξηθεί ο βαθμός μη συμμόρφωσης με τις σχετικές απαιτήσεις ασφάλειας, γεγονός που δικαιολογεί την καθιέρωση αυξημένου επιπέδου επίσημων ελέγχων. Κατά συνέπεια, θα πρέπει να προστεθούν στον κατάλογο καταχωρίσεις σχετικά με τις εν λόγω αποστολές.

               (5)

               Ο κατάλογος θα πρέπει, επίσης, να τροποποιηθεί με σκοπό να μειωθεί η ένταση των επίσημων ελέγχων όσον αφορά προϊόντα τα οποία, σύμφωνα με τις πηγές πληροφοριών, βελτίωσαν γενικά τη συμμόρφωσή τους με τις σχετικές απαιτήσεις που προβλέπει η νομοθεσία της Ένωσης και για τα οποία δεν δικαιολογείται πλέον η σημερινή συχνότητα των επίσημων ελέγχων. Οι καταχωρίσεις στον κατάλογο που αφορούν μελιτζάνες και πικρό πεπόνι και από την Δομικανή Δημοκρατία, μπαχαρικά από την Ινδία και κινέζικα φασολάκια, μελιτζάνες και κράμβες από την Ταϊλάνδη θα πρέπει, επομένως, να τροποποιηθούν ανάλογα.

               (6)

               Επίσης, κατά την τροποποίηση του καταλόγου πρέπει να διαγραφούν οι καταχωρίσεις προϊόντων τα οποία, σύμφωνα με τις πηγές πληροφοριών, παρουσιάζουν γενικά ικανοποιητικό βαθμό συμμόρφωσης με τις σχετικές απαιτήσεις ασφάλειας που προβλέπει η νομοθεσία της Ένωσης και, συνεπώς, δεν δικαιολογείται πλέον για τα προϊόντα αυτά αυξημένη συχνότητα ελέγχων. Οι καταχωρίσεις του καταλόγου που αφορούν ροδάκινα από την Αίγυπτο, πρόσθετες ύλες και προμείγματα από την Ινδία και το προϊόν Capsicum annuum από το Περού θα πρέπει, επομένως, να τροποποιηθούν ανάλογα.

               (7)

               Αποσκοπώντας στην καλύτερη στόχευση ορισμένων προϊόντων που περιλαμβάνονται στον κατάλογο, θα πρέπει να προστεθούν οι κωδικοί TARIC, κατά περίπτωση. Επίσης, είναι αναγκαίο να τροποποιηθούν ορισμένοι κωδικοί ΣΟ ώστε να συμβαδίζουν με την αναθεωρημένη συνδυασμένη ονοματολογία που θα ισχύσει από την 1η Ιανουαρίου 2013.

               (8)

               Για λόγους συνέπειας και σαφήνειας της νομοθεσίας της Ευρωπαϊκής Ένωσης, κρίνεται σκόπιμο το παράρτημα I του κανονισμού (ΕΚ) αριθ. 669/2009 να αντικατασταθεί από το κείμενο του παραρτήματος του παρόντος κανονισμού.

               (9)

               Συνεπώς, ο κανονισμός (ΕΚ) αριθ. 669/2009 θα πρέπει να τροποποιηθεί ανάλογα.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 669/2009 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 165 της 30.4.2004, σ. 1.

      (2)  ΕΕ L 194 της 25.7.2009, σ. 11.

      ΠΑΡΑΡΤΗΜΑ

            «ΠΑΡΑΡΤΗΜΑ

               Ζωοτροφές και τρόφιμα μη ζωικής προέλευσης που υπόκεινται σε αυξημένο επίπεδο επίσημων ελέγχων στο καθορισμένο σημείο εισόδου

                        Ζωοτροφές και τρόφιμα
                        (προβλεπόμενη χρήση)

                        Κωδικός ΣΟ (1)

                        Υποδιαίρεση TARIC

                        Χώρα καταγωγής

                        Κίνδυνος

                        Συχνότητα φυσικών ελέγχων και ελέγχων ταυτότητας
                        (%)

                        Σταφύλια ξερά
                        (σταφίδες)

                        0806 20

                        Αφγανιστάν (AF)

                        Ωχρατοξίνη A

                        50

                        (Τρόφιμα)

                        Φουντούκια
                        (με κέλυφος ή χωρίς κέλυφος)

                        0802 21 00; 0802 22 00

                        Αζερμπαϊτζάν (AZ)

                        Αφλατοξίνες

                        10

                        (Ζωοτροφές και τρόφιμα)

                        Καρπούζι

                        0807 11 00

                        Βραζιλία (BR)

                        Σαλμονέλα

                        10

                        (Τρόφιμα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Βραζιλία (BR)

                        Αφλατοξίνες

                        10

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91; 2008 11 96; 2008 11 98

                        (Ζωοτροφές και τρόφιμα)

                        Φράουλες (κατεψυγμένες)

                        0811 10

                        Κίνα (CN)

                        Νοροϊός και ηπατίτιδα Α

                        5

                        (Τρόφιμα)

                           Brassica oleracea

                        (άλλο εδώδιμο είδος Brassica, «κινέζικο μπρόκολο») (13)

                        ex 0704 90 90

                        40

                        Κίνα (CN)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (14)

                        10

                        (Τρόφιμα — νωπά ή διατηρημένα σε απλή ψύξη)

                        Αποξηραμένες νούγιες

                        ex 1902 11 00;

                        10

                        Κίνα (CN)

                        Αργίλιο

                        10

                        ex 1902 19 10;

                        10

                        ex 1902 19 90;

                        10

                        ex 1902 20 10;

                        10

                        ex 1902 20 30;

                        10

                        ex 1902 20 91;

                        10

                        ex 1902 20 99;

                        10

                        ex 1902 30 10;

                        10

                        ex 1902 30 10

                        91

                        (Αργίλιο)

                        Φράπες

                        ex 0805 40 00

                        31; 39

                        Κίνα (CN)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους( (11)

                        20

                        (Τρόφιμα — νωπά)

                        Τσάι, έστω και αρωματισμένο

                        0902

                        Κίνα (CN)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (10)

                        10

                        (Τρόφιμα)

                                    —

                                    Μελιτζάνες

                                    —

                                    0709 30 00; ex 0710 80 95

                        72

                        Δομινικανή Δημοκρατία (DO)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (3)

                        10

                                    —

                                    Πικρό πεπόνι (Momordica charantia)

                                    —

                                    ex 0709 99 90;

                        70

                        ex 0710 80 95

                        70

                        (Τρόφιμα — νωπά ή διατηρημένα σε απλή ψύξη ή κατεψυγμένα)

                                    —

                                    Κινέζικα φασολάκια (Vigna unguiculata spp. sesquipedalis)

                                    —

                                    ex 0708 20 00;

                        10

                        Δομινικανή Δημοκρατία (DO)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (3)

                        20

                        ex 0710 22 00

                        10

                                    —

                                    Πιπεριές (γλυκές και μη γλυκές) (Capsicum spp.)

                                    —

                                    0709 60 10; ex 0709 60 99

                        20

                                    —

                                    0710 80 51; ex 0710 80 59

                        20

                        (Τρόφιμα — νωπά ή διατηρημένα σε απλή ψύξη ή κατεψυγμένα)

                                    —

                                    Πορτοκάλια (νωπά ή ξερά)

                                    —

                                    0805 10 20; 0805 10 80

                        Αίγυπτος (EG)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (7)

                        10

                                    —

                                    Ρόδια

                                    —

                                 ex 0810 90 75

                        30

                                    —

                                    Φράουλες

                                    —

                                 0810 10 00

                        (Τρόφιμα — νωπά φρούτα)

                        Πιπεριές (γλυκές και μη γλυκές) (Capsicum spp.)

                        0709 60 10; ex 0709 60 99;

                        20

                        Αίγυπτος (EG)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (12)

                        10

                        0710 80 51; ex 0710 80 59

                        20

                        (Τρόφιμα — νωπά, διατηρημένα με απλή ψύξη ή κατεψυγμένα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Γκάνα (GH)

                        Αφλατοξίνες

                        50

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Φιστικοβούτυρο

                                    —

                                 2008 11 10

                        (Ζωοτροφές και τρόφιμα)

                        Φύλλα curry (Bergera/Murraya koenigii)

                        ex 1211 90 86

                        10

                        Ινδία (IN)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (5)

                        50

                        (Τρόφιμα — νωπά αρωματικά φυτά)

                                    —

                                       Capsicum annuum, ολόκληρο

                                    —

                                 0904 21 10

                        Ινδία (IN)

                        Αφλατοξίνες

                        10

                                    —

                                       Capsicum annuum, θρυμματισμένο ή σε σκόνη·

                                    —

                                 ex 0904 22 00

                        10

                                    —

                                    Αποξηραμένοι καρποί του γένους Capsicum, ολόκληροι, εκτός από τις γλυκοπιπεριές (Capsicum annuum)

                                    —

                                 0904 21 90

                                    —

                                    Curry (προϊόντα τσίλι)

                                    —

                                 0910 91 05

                                    —

                                    Μοσχοκάρυδο (Myristica fragrans)

                                    —

                                    0908 11 00; 0908 12 00

                                    —

                                    Περιβλήματα μοσχοκάρυδων (Myristica fragrans)

                                    —

                                    0908 21 00; 0908 22 00

                                    —

                                    Ζιγγίβερι (πιπερόρριζα) (Zingiber officinale)

                                    —

                                    0910 11 00; 0910 12 00

                                    —

                                       Curcuma longa (κούρκουμα)

                                    —

                                 0910 30 00

                        (Τρόφιμα — αποξηραμένα μπαχαρικά)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Ινδία (IN)

                        Αφλατοξίνες

                        20

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91; 2008 11 96; 2008 11 98

                        (Ζωοτροφές και τρόφιμα)

                        Μπάμιες

                        ex 0709 99 90

                        20

                        Ινδία (IN)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (2)

                        50

                        (Τρόφιμα — νωπά)

                                    —

                                    Μοσχοκάρυδο (Myristica fragrans)

                                    —

                                    0908 11 00; 0908 12 00

                        Ινδονησία (ID)

                        Αφλατοξίνες

                        20

                                    —

                                    Περιβλήματα μοσχοκάρυδων (Myristica fragrans)

                                    —

                                    0908 21 00; 0908 22 00

                        (Τρόφιμα — αποξηραμένα μπαχαρικά)

                                    —

                                    Μπιζέλια με τον λοβό

                                    —

                                 ex 0708 10 00

                        40

                        Κένυα (KE)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (16)

                        10

                                    —

                                    Φασόλια με τον λοβό

                                    —

                                 ex 0708 20 00

                        40

                        (Τρόφιμα — νωπά ή διατηρημένα σε απλή ψύξη)

                        Σπόροι καρπουζιού (Egusi, Citrullus lanatus) και παράγωγα προϊόντα

                        ex 1207 70 00;

                        10

                        Νιγηρία (NG)

                        Αφλατοξίνες

                        50

                        ex 1106 30 90;

                        30

                        ex 2008 99 99

                        50

                        (Τρόφιμα)

                        Μέντα

                        ex 1211 90 86

                        30

                        Μαρόκο (MA)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (17)

                        10

                        (Τρόφιμα — νωπό αρωματικό φυτό)

                        Σπόροι καρπουζιού (Egusi, Citrullus lanatus) και παράγωγα προϊόντα

                        ex 1207 70 00;

                        10

                        Σιέρα Λεόνε (SL)

                        Αφλατοξίνες

                        50

                        ex 1106 30 90;

                        30

                        ex 2008 99 99

                        50

                        (Τρόφιμα)

                        Πιπεριές (μη γλυκές) (Capsicum spp.)

                        ex 0709 60 99

                        20

                        Thailand (TH)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (9)

                        10

                        (Τρόφιμα — νωπά)

                                    —

                                    Φύλλα κορίανδρου

                                    —

                                 ex 0709 99 90

                        72

                        Ταϊλάνδη (TH)

                        Σαλμονέλα (6)

                        10

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 86

                        20

                                    —

                                    Μέντα

                                    —

                                 ex 1211 90 86

                        30

                        (Τρόφιμα — νωπά αρωματικά φυτά)

                                    —

                                    Φύλλα κορίανδρου

                                    —

                                 ex 0709 99 90

                        72

                        Ταϊλάνδη (TH)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (4)

                        20

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 86

                        20

                        (Τρόφιμα — νωπά αρωματικά φυτά)

                                    —

                                    Κινέζικα φασολάκια (Vigna unguiculata spp. sesquipedalis)

                                    —

                                    ex 0708 20 00;

                        10

                        Ταϊλάνδη (TH)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (4)

                        20

                        ex 0710 22 00

                        10

                                    —

                                    Μελιτζάνες

                                    —

                                    0709 30 00; ex 0710 80 95

                        72

                                    —

                                    Κράμβες

                                    —

                                    0704; ex 0710 80 95

                        76

                        (Τρόφιμα — νωπά ή διατηρημένα σε απλή ψύξη ή κατεψυγμένα)

                                    —

                                    Γλυκές πιπεριές (Capsicum annuum)

                                    —

                                    0709 60 10; 0710 80 51

                        Τουρκία (TR)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (8)

                        10

                                    —

                                    Ντομάτες

                                    —

                                    0702 00 00; 0710 80 70

                        (Τρόφιμα — νωπά ή διατηρημένα σε απλή ψύξη ή κατεψυγμένα)

                        Σταφύλια ξερά (σταφίδες)

                        0806 20

                        Ουζμπεκιστάν (UZ)

                        Ωχρατοξίνη A

                        50

                        (Τρόφιμα)

                                    —

                                    Φύλλα κορίανδρου

                                    —

                                 ex 0709 99 90

                        72

                        Βιετνάμ (VN)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (15)

                        20

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 86

                        20

                                    —

                                    Μέντα

                                    —

                                 ex 1211 90 86

                        30

                                    —

                                    Μαϊντανός

                                    —

                                 ex 0709 99 90

                        40

                        (Τρόφιμα — νωπά αρωματικά φυτά)

                                    —

                                    Μπάμιες

                                    —

                                 ex 0709 99 90

                        20

                        Βιετνάμ (VN)

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (15)

                        20

                                    —

                                    Πιπεριές (μη γλυκές) (Capsicum spp.)

                                    —

                                 ex 0709 60 99

                        20

                        (Τρόφιμα — νωπά)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Νότια Αφρική (ZA)

                        Αφλατοξίνες

                        10

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91; 2008 11 96; 2008 11 98

                        (Ζωοτροφές και τρόφιμα)

         (1)  Όταν σε κάποιον κωδικό ΣΟ απαιτείται μόνο ορισμένα προϊόντα να υποβληθούν σε ελέγχους και δεν υπάρχει ειδική υποδιαίρεση για τον κωδικό αυτόν στην ονοματολογία εμπορευμάτων, ο κωδικός ΣΟ φέρει τη σήμανση «ex».

         (2)  Ιδίως κατάλοιπα των εξής ουσιών: Acephate, Methamidophos, Triazophos, Endosulfan, Monocrotophos, Methomyl, Thiodicarb, Diafenthiuron, Thiamethoxam, Fipronil, Oxamyl, Acetamipirid, Indoxacarb, Mandipropamid.

         (3)  Ιδίως κατάλοιπα των εξής ουσιών: Amitraz, Acephate, Aldicarb, Benomyl, Carbendazim, Chlorfenapyr, Chlorpyrifos, CS2 (διθειοκαρβαμικά), Diafenthiuron, Diazinon, Dichlorvos, Dicofol, Dimethoate, Endosulfan, Fenamidone, Imidacloprid, Malathion, Methamidophos, Methiocarb, Methomyl, Monocrotophos, Omethoate, Oxamyl, Profenofos, Propiconazole, Thiabendazol, Thiacloprid.

         (4)  Ιδίως κατάλοιπα των εξής ουσιών: Acephate, Carbaryl, Carbendazim, Carbofuran, Chlorpyriphos, Chlorpyriphos-methyl, Dimethoate, Ethion, Malathion, Metalaxyl, Methamidophos, Methomyl, Monocrotophos, Omethoate, Prophenophos, Prothiophos, Quinalphos, Triadimefon, Triazophos, Dicrotophos, EPN, Triforine.

         (5)  Ιδίως κατάλοιπα των εξής ουσιών: Triazophos, Oxydemeton-methyl, Chlorpyriphos, Acetamiprid, Thiamethoxam, Clothianidin, Methamidophos, Acephate, Propargite, Monocrotophos.

         (6)  Μέθοδος αναφοράς EN/ISO 6579 ή μέθοδος που έχει επικυρωθεί σε σχέση με τη μέθοδο αυτή, όπως αναφέρεται στο άρθρο 5 του κανονισμού (ΕΚ) αριθ. 2073/2005 της Επιτροπής (ΕΕ L 338 της 22.12.2005, σ. 1).

         (7)  Ιδίως κατάλοιπα των εξής ουσιών: Carbendazim, Cyfluthrin Cyprodinil, Diazinon, Dimethoate, Ethion, Fenitrothion, Fenpropathrin, Fludioxonil, Hexaflumuron, Lambda-cyhalothrin, Methiocarb, Methomyl, Omethoate, Oxamyl, Phenthoate, Thiophanate-methyl.

         (8)  Ιδίως κατάλοιπα των εξής ουσιών: Methomyl, Oxamyl, Carbendazim, Clofentezine, Diafenthiuron, Dimethoate, Formetanate, Malathion, Procymidone, Tetradifon, Thiophanate-methyl.

         (9)  Ιδίως κατάλοιπα των εξής ουσιών: Carbofuran, Methomyl, Omethoate, Dimethoate, Triazophos, Malathion, Profenofos, Prothiofos, Ethion, Carbendazim, Triforine, Procymidone, Formetanate.

         (10)  Ιδίως κατάλοιπα των εξής ουσιών: Buprofezin, Imidacloprid, Fenvalerate και Esfenvalerate (άθροισμα ισομερών RS & SR), Profenofos, Trifluralin, Triazophos, Triadimefon and Triadimenol (άθροισμα triadimefon και triadimenol), Cypermethrin [cypermethrin περιλαμβανομένων άλλων μειγμάτων συστατικών ισομερών (άθροισμα ισομερών)].

         (11)  Ιδίως κατάλοιπα των εξής ουσιών: Triazofos, Triadimefon και Triadimenol (άθροισμα triadimefon και triadimenol), Parathion-methyl, Fenthoate, Methidathion.

         (12)  Ιδίως κατάλοιπα των εξής ουσιών: Carbofuran (άθροισμα), Chlorpyrifos, Cypermethrin (άθροισμα), Cyproconazole, Dicofol (άθροισμα), Difenoconazole, Dinotefuran, Ethion, Flusilazole, Folpet, Prochloraz, Profenofos, Propiconazole, Thiophanate-methyl και Triforine.

         (13)  Είδος Brassica oleracea L. convar. Botrytis (L) Alef var. Italica Plenck, cultivar alboglabra. Γνωστό και ως «Kai Lan», «Gai Lan», «Gailan», «Kailan», «Chinese bare Jielan».

         (14)  Ιδίως κατάλοιπα των εξής ουσιών: Chlorfenapyr, Fipronil, Carbendazim, Acetamiprid, Dimethomorph και Propiconazole.

         (15)  Ιδίως κατάλοιπα των εξής ουσιών: Carbofuran, Carbendazim (άθροισμα), Chlorpyriphos, Profenofos, Permethrin, Hexaconazole, Difenoconazole, Propiconazole, Fipronil, Propargite, Flusilazole, Phenthoate, Cypermethrin, Methomyl, Quinalphos, Pencycuron, Methidathion, Dimethoate (άθροισμα), Fenbuconazole.

         (16)  Ιδίως κατάλοιπα των εξής ουσιών: Dimethoate (άθροισμα), Chlorpyriphos, Acephate, Methamidophos,, Methomyl, Diafenthiuron, Indoxacarb.

         (17)  Ιδίως κατάλοιπα των εξής ουσιών: Chlorpyriphos, Cypermethrin, Dimethoate (άθροισμα), Endosulfan (άθροισμα), Hexaconazole, Parathion-Methyl (άθροισμα), Methomyl, Flutriafol, Carbendazim (άθροισμα), Flubendiamide, Myclobutanil, Malathion (άθροισμα).»


title: Εκτελεστικός κανονισμός (ΕΕ) 2016/2252 της Επιτροπής, της 1ης Δεκεμβρίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Oliva di Gaeta (ΠΟΠ)]

text:
               15.12.2016

               EL

               Επίσημη Εφημερίδα της Ευρωπαϊκής Ένωσης

               L 340/47

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2252 ΤΗΣ ΕΠΙΤΡΟΠΉΣ
   της 1ης Δεκεμβρίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Oliva di Gaeta (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Oliva di Gaeta» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Oliva di Gaeta» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Oliva di Gaeta» (ΠΟΠ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.6. Φρούτα, λαχανικά και δημητριακά, νωπά ή μεταποιημένα, του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Δεκεμβρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 282 της 4.8.2016, σ. 14.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 144/2013 της Επιτροπής, της 19ης Φεβρουαρίου 2013 , για την τροποποίηση του κανονισμού (ΕΚ) αριθ. 606/2009, όσον αφορά ορισμένες οινολογικές πρακτικές και τους περιορισμούς στους οποίους υπόκεινται, καθώς και του κανονισμού (ΕΚ) αριθ. 436/2009, όσον αφορά την εγγραφή των πρακτικών αυτών στα συνοδευτικά έγγραφα μεταφοράς των αμπελοοινικών προϊόντων και στα βιβλία που πρέπει να τηρούνται στον αμπελοοινικό τομέα

text:
               20.2.2013

               EL

               Επίσημη Εφημερίδα της Ευρωπαϊκής Ένωσης

               L 47/56

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 144/2013 ΤΗΣ ΕΠΙΤΡΟΠΉΣ
   της 19ης Φεβρουαρίου 2013
   για την τροποποίηση του κανονισμού (ΕΚ) αριθ. 606/2009, όσον αφορά ορισμένες οινολογικές πρακτικές και τους περιορισμούς στους οποίους υπόκεινται, καθώς και του κανονισμού (ΕΚ) αριθ. 436/2009, όσον αφορά την εγγραφή των πρακτικών αυτών στα συνοδευτικά έγγραφα μεταφοράς των αμπελοοινικών προϊόντων και στα βιβλία που πρέπει να τηρούνται στον αμπελοοινικό τομέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 121 τρίτο και τέταρτο εδάφιο, το άρθρο 185α, το άρθρο 185γ παράγραφος 3 και το άρθρο 192, σε συνδυασμό με το άρθρο 4,
   Εκτιμώντας τα ακόλουθα:

               (1)

               Σύμφωνα με το άρθρο 3 του κανονισμού (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (2) οι εγκεκριμένες οινολογικές πρακτικές καθορίζονται στο παράρτημα I του εν λόγω κανονισμού. Ο Διεθνής Οργανισμός Αμπέλου και Οίνου (OIV) τροποποίησε τους όρους χρήσης ορισμένων οινολογικών πρακτικών που έχουν κατά τα άλλα ήδη εγκριθεί στην Ένωση. Για να δοθούν στους παραγωγούς της Ένωσης οι ίδιες δυνατότητες με εκείνες που παρέχονται στους παραγωγούς των τρίτων χωρών, κρίνεται σκόπιμο να τροποποιηθούν στην Ένωση οι όροι χρήσης των εν λόγω οινολογικών πρακτικών με βάση τους όρους χρήσης που καθορίστηκαν από τον OIV.

               (2)

               Ο OIV ενέκρινε νέες οινολογικές πρακτικές. Για να δοθούν στους παραγωγούς της Ένωσης οι νέες δυνατότητες που παρέχονται στους παραγωγούς των τρίτων χωρών, κρίνεται σκόπιμο να επιτραπούν στην Ένωση οι εν λόγω νέες οινολογικές πρακτικές υπό τους όρους χρήσης που καθορίστηκαν από τον OIV.

               (3)

               Το προσάρτημα 10 του παραρτήματος I Α του κανονισμού (ΕΚ) αριθ. 606/2009 περιλαμβάνει προδιαγραφές για την επεξεργασία μερικής αφαίρεσης αλκοόλης από τους οίνους. Ο όρος «μερική αφαίρεση αλκοόλης από τους οίνους» αντικαταστάθηκε από τον OIV με τον όρο «διόρθωση της περιεκτικότητας των οίνων σε αλκοόλη». Κρίνεται σκόπιμο να προσαρμοστεί το κείμενο του προσαρτήματος αναλόγως. Το προσάρτημα ορίζει επίσης ότι τα κράτη μέλη μπορούν να επιβάλουν τη δήλωση της επεξεργασίας μερικής αφαίρεσης αλκοόλης από τους οίνους στις αρμόδιες αρχές. Για την εξασφάλιση της αποτελεσματικότητας των ελέγχων, κρίνεται σκόπιμο να διευκρινιστεί ότι πρόκειται για δήλωση πριν από την πραγματική εφαρμογή της επεξεργασίας αφαίρεσης αλκοόλης.

               (4)

               Οι οίνοι προέλευσης Ιταλίας, τυπολογίας «aleatico», που δικαιούνται να φέρουν την προστατευόμενη ονομασία προέλευσης «Pergola», καθώς και τη γεωγραφική ένδειξη «passito», και οι οίνοι προέλευσης Ουγγαρίας με προστατευόμενη ονομασία προέλευσης ή προστατευόμενη γεωγραφική ένδειξη που δικαιούνται να φέρουν την ένδειξη «jégbor» έχουν πολύ υψηλή περιεκτικότητα σε σάκχαρα και παράγονται σε μικρή ποσότητα. Για την καλή διατήρηση των οίνων αυτών, η Ιταλία και η Ουγγαρία ζήτησαν παρέκκλιση από το ανώτατο όριο περιεκτικότητας σε διοξείδιο του θείου. Κρίνεται σκόπιμο να επιτραπεί ανώτατο όριο περιεκτικότητας σε διοξείδιο του θείου 350 χιλιοστόγραμμων ανά λίτρο για τους ιταλικούς οίνους και 400 χιλιοστόγραμμων ανά λίτρο για τους ουγγρικούς οίνους.

               (5)

               Οι αφρώδεις οίνοι είναι δυνατόν να περιέχουν διοξείδιο του άνθρακα που δεν προέρχεται από την αλκοολική ζύμωση του προϊόντος βάσης (cuvée) αλλά από την ανταλλαγή αερίων που πραγματοποιείται κατά τη χρησιμοποίηση διοξειδίου του άνθρακα για τη διεργασία μετάγγισης με αντιπίεση. Η ανταλλαγή αερίων δεν αυξάνει την πίεση του διοξειδίου του άνθρακα και, συνεπώς, δεν πρέπει να οδηγεί στο συμπέρασμα ότι τα προϊόντα αυτά έχουν καταστεί αεριούχα. Ωστόσο, θα πρέπει να διευκρινιστεί ότι πρέπει να γίνεται δεκτή μόνο η ανταλλαγή αερίων με διοξείδιο του άνθρακα που προκύπτει από την αλκοολική ζύμωση του προϊόντος βάσης (cuvée) και είναι αναπόφευκτη κατά τη μετάγγιση με αντιπίεση.

               (6)

               Σύμφωνα με το άρθρο 120ζ του κανονισμού (ΕΚ) αριθ. 1234/2007, το παράρτημα IV του κανονισμού (ΕΚ) αριθ. 606/2009 προβλέπει ορισμένες μεθόδους ανάλυσης που επιτρέπουν να διαπιστωθεί η σύσταση των προϊόντων του αμπελοοινικού τομέα και τους κανόνες που επιτρέπουν να διαπιστωθεί εάν τα προϊόντα αυτά έχουν υποβληθεί σε επεξεργασίες κατά παράβαση των εγκεκριμένων οινολογικών πρακτικών, σε περίπτωση που δεν υπάρχουν μέθοδοι και κανόνες συνιστώμενοι και δημοσιευμένοι από τον OIV. Ο OIV ενέκρινε ορισμένες ειδικές μεθόδους για την ανάλυση των σταφυλοσακχάρων (διορθωμένου συμπυκνωμένου γλεύκους σταφυλιών). Κρίνεται σκόπιμο να απαλειφθούν οι αντίστοιχες μέθοδοι που περιλαμβάνονται επί του παρόντος στο παράρτημα IV του κανονισμού (ΕΚ) αριθ. 606/2009.

               (7)

               Υπάρχει ιδιαίτερος κίνδυνος παράνομης χρήσης ορισμένων οινολογικών πρακτικών, οι οποίες θα πρέπει να αναφέρονται στα βιβλία και στα συνοδευτικά έγγραφα σύμφωνα με τον κανονισμό (ΕΚ) αριθ. 436/2009 της Επιτροπής, της 26ης Μαΐου 2009, για τις λεπτομέρειες εφαρμογής του κανονισμού (ΕΚ) αριθ. 479/2008 του Συμβουλίου, όσον αφορά το αμπελουργικό μητρώο, τις υποχρεωτικές δηλώσεις και τη συγκέντρωση στοιχείων για την παρακολούθηση της αγοράς, τα συνοδευτικά έγγραφα μεταφοράς των προϊόντων και τα βιβλία που πρέπει να τηρούνται στον αμπελοοινικό τομέα (3). Οι προδιαγραφές που αφορούν πρακτικές όπως η διόρθωση της περιεκτικότητας των οίνων σε αλκοόλη, η επεξεργασία με κατιονανταλλάκτες για την αύξηση της οξύτητας και η επεξεργασία με ηλεκτρική μέθοδο μεμβράνης προβλέπουν ότι οι πρακτικές αυτές πρέπει να εγγράφονται στα ανωτέρω βιβλία. Κρίνεται σκόπιμο να προσαρμοστούν οι κανόνες για τις εγγραφές που προβλέπονται στον κανονισμό (ΕΚ) αριθ. 436/2009 ώστε να ληφθούν υπόψη οι τροποποιήσεις που επέρχονται στον κανονισμό (ΕΚ) αριθ. 606/2009 με τον παρόντα κανονισμό.

               (8)

               Θα πρέπει, συνεπώς, να τροποποιηθούν αναλόγως οι κανονισμοί (ΕΚ) αριθ. 606/2009 και (ΕΚ) αριθ. 436/2009.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής του άρθρου 195 παράγραφος 3 του κανονισμού (ΕΚ) αριθ. 1234/2007 και με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 606/2009
   Ο κανονισμός (ΕΚ) αριθ. 606/2009 τροποποιείται ως εξής:

               1)

               το παράρτημα I A τροποποιείται σύμφωνα με το παράρτημα I του παρόντος κανονισμού·

               2)

               το παράρτημα I B τροποποιείται σύμφωνα με το παράρτημα II του παρόντος κανονισμού·

               3)

               το παράρτημα II τροποποιείται σύμφωνα με το παράρτημα III του παρόντος κανονισμού·

               4)

               το παράρτημα IV τροποποιείται σύμφωνα με το παράρτημα IV του παρόντος κανονισμού.

         Άρθρο 2
   Τροποποίηση του κανονισμού (ΕΚ) αριθ. 436/2009
   Ο κανονισμός (ΕΚ) αριθ. 436/2009 τροποποιείται ως εξής:

               1)

               Το άρθρο 41 παράγραφος 1 τροποποιείται ως εξής:

                           α)

                           το στοιχείο ιστ) αντικαθίσταται από το ακόλουθο κείμενο:

                                       «ιστ)

                                       επεξεργασία με ηλεκτροδιαπίδυση ή επεξεργασία με κατιονανταλλάκτες για την τρυγική σταθεροποίηση των οίνων ή επεξεργασία με κατιονανταλλάκτες για την αύξηση της οξύτητας·»·

                           β)

                           το στοιχείο ιθ) αντικαθίσταται από το ακόλουθο κείμενο:

                                       «ιθ)

                                       διόρθωση της περιεκτικότητας των οίνων σε αλκοόλη·»·

                           γ)

                           προστίθεται το ακόλουθο στοιχείο κβ):

                                       «κβ)

                                       επεξεργασία με ηλεκτρική μέθοδο μεμβράνης για την αύξηση ή τη μείωση της οξύτητας.».

               2)

               Το παράρτημα VI τροποποιείται σύμφωνα με το παράρτημα V του παρόντος κανονισμού.

         Άρθρο 3
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 193 της 24.7.2009, σ. 1.

      (3)  ΕΕ L 128 της 27.5.2009, σ. 15.

      ΠΑΡΑΡΤΗΜΑ I
      Το παράρτημα I A του κανονισμού (ΕΚ) αριθ. 606/2009 τροποποιείται ως εξής:

                  1.

                  Ο πίνακας τροποποιείται ως εξής:

                              α)

                              στη γραμμή 10:

                                          i)

                                          στη στήλη αριθ. 1, προστίθεται η ακόλουθη περίπτωση:

                                                      «—

                                                      εκχυλίσματα πρωτεϊνών ζυμομυκήτων.»·

                                          ii)

                                          στη στήλη αριθ. 3, προστίθεται το ακόλουθο κείμενο:
                                          «Για την επεξεργασία γλεύκους, λευκών οίνων και οίνων ροζέ, το όριο χρήσης των εκχυλισμάτων πρωτεϊνών ζυμομυκήτων είναι 30 g/hl και για την επεξεργασία ερυθρών οίνων 60 g/hl·»·

                              β)

                              στη γραμμή 40, η οινολογική πρακτική που εμφαίνεται στη στήλη αριθ. 1 αντικαθίσταται από το ακόλουθο κείμενο:
                              «Διόρθωση της περιεκτικότητας των οίνων σε αλκοόλη»·

                              γ)

                              προστίθενται οι ακόλουθες γραμμές:

                                          «48

                                          Αύξηση της οξύτητας με επεξεργασία με κατιονανταλλάκτες

                                          Προϋποθέσεις και όρια που προβλέπονται στο παράρτημα XVα σημεία Γ και Δ του κανονισμού (ΕΚ) αριθ. 1234/2007 και στα άρθρα 11 και 13 του παρόντος κανονισμού.
                                          Υπό τις προϋποθέσεις του προσαρτήματος 15.

                                          49

                                          Μείωση της περιεκτικότητας του γλεύκους σε σάκχαρα με σύζευξη διεργασιών μεμβράνης

                                          Για τα προϊόντα που καθορίζονται στο παράρτημα ΧΙβ σημείο 10 του κανονισμού (ΕΚ) αριθ. 1234/2007, υπό τις προϋποθέσεις του προσαρτήματος 16.

                                          50

                                          Μείωση της οξύτητας με επεξεργασία με ηλεκτρική μέθοδο μεμβράνης

                                          Προϋποθέσεις και όρια που προβλέπονται στο παράρτημα XVα σημεία Γ και Δ του κανονισμού (ΕΚ) αριθ. 1234/2007 και στα άρθρα 11 και 13 του παρόντος κανονισμού.
                                          Υπό τις προϋποθέσεις του προσαρτήματος 17»

                  2.

                  Το προσάρτημα 10 αντικαθίσταται από το ακόλουθο κείμενο:

                     «Προσάρτημα 10

                        Προδιαγραφές για την επεξεργασία διόρθωσης της περιεκτικότητας των οίνων σε αλκοόλη

                     Η επεξεργασία διόρθωσης της περιεκτικότητας σε αλκοόλη (εφεξής “η επεξεργασία”) αποσκοπεί στη μείωση της υπερβολικής περιεκτικότητας του οίνου σε αιθανόλη, για τη βελτίωση της γευστικής ισορροπίας του.
                     Προδιαγραφές:

                                 1.

                                 Οι στόχοι μπορούν να επιτευχθούν με τεχνικές διαχωρισμού μεμονωμένες ή σε συνδυασμό.

                                 2.

                                 Οι οίνοι που υποβάλλονται στην επεξεργασία πρέπει να μην παρουσιάζουν οργανοληπτικά ελαττώματα και να είναι κατάλληλοι για άμεση κατανάλωση από τον άνθρωπο.

                                 3.

                                 Η αφαίρεση αλκοόλης από οίνο δεν μπορεί να εφαρμοστεί, εάν κάποιο από τα αμπελοοινικά προϊόντα που χρησιμοποιήθηκαν για την παρασκευή του συγκεκριμένου οίνου έχει υποβληθεί σε μία από τις εργασίες εμπλουτισμού που προβλέπονται στο παράρτημα XVα του κανονισμού (ΕΚ) αριθ. 1234/2007.

                                 4.

                                 Η περιεκτικότητα σε αλκοόλη μπορεί να μειωθεί κατά μέγιστο ποσοστό 20 % και ο αποκτημένος κατ’ όγκο αλκοολικός τίτλος του τελικού προϊόντος πρέπει να είναι σύμφωνος με τον οριζόμενο στο παράρτημα ΧΙβ σημείο 1 δεύτερο εδάφιο στοιχείο α) του κανονισμού (ΕΚ) αριθ. 1234/2007.

                                 5.

                                 Η επεξεργασία εφαρμόζεται υπό την ευθύνη οινολόγου ή ειδικευμένου τεχνικού.

                                 6.

                                 Η επεξεργασία πρέπει να εγγράφεται στο βιβλίο που αναφέρεται στο άρθρο 185γ παράγραφος 2 του κανονισμού (ΕΚ) αριθ. 1234/2007.

                                 7.

                                 Τα κράτη μέλη μπορούν να επιβάλουν την εκ των προτέρων δήλωση της επεξεργασίας στις αρμόδιες αρχές.».

                  3.

                  Στο προσάρτημα 14, η τρίτη και τέταρτη περίπτωση αντικαθίστανται από το ακόλουθο κείμενο:

                              «—

                              Η επεξεργασία εφαρμόζεται υπό την ευθύνη οινολόγου ή ειδικευμένου τεχνικού. Η επεξεργασία πρέπει να εγγράφεται στο βιβλίο που αναφέρεται στο άρθρο 185γ παράγραφος 2 του κανονισμού (ΕΚ) αριθ. 1234/2007.

                              —

                              Οι μεμβράνες που χρησιμοποιούνται πρέπει να είναι σύμφωνες με τις προδιαγραφές του κανονισμού (ΕΚ) αριθ. 1935/2004 και του κανονισμού (ΕΕ) αριθ. 10/2011 της Επιτροπής (1), καθώς και με τις εθνικές διατάξεις που θεσπίζονται για την εφαρμογή τους. Πρέπει να πληρούν τις προδιαγραφές του Διεθνούς Οινολογικού Κώδικα που εκδίδεται από τον OIV.

                  4.

                  Προστίθενται τα ακόλουθα προσαρτήματα 15, 16 και 17:«
                     Προσάρτημα 15

                        Προδιαγραφές για την αύξηση της οξύτητας με επεξεργασία με κατιονανταλλάκτες

                     Η επεξεργασία με κατιονανταλλάκτες (εφεξής “η επεξεργασία”) αποσκοπεί στην αύξηση της ογκομετρούμενης οξύτητας και της πραγματικής οξύτητας (μείωση του pH) με μερική φυσική αφαίρεση των κατιόντων με κατιονανταλλάκτη.
                     Προδιαγραφές:

                                 1.

                                 Για την επεξεργασία χρησιμοποιούνται κατιονανταλλακτικές ρητίνες που έχουν αναγεννηθεί σε κύκλο οξέος.

                                 2.

                                 Η επεξεργασία πρέπει να περιορίζεται στην απομάκρυνση της περίσσειας κατιόντων.

                                 3.

                                 Για την αποφυγή της παραγωγής κλασμάτων γλεύκους ή οίνου, η επεξεργασία θα εκτελείται κατά συνεχή τρόπο, με την ενσωμάτωση των επεξεργασμένων προϊόντων στα αρχικά προϊόντα στη γραμμή παραγωγής.

                                 4.

                                 Ως εναλλακτική λύση, η ρητίνη μπορεί να εισαχθεί απευθείας στο δοχείο οινοποίησης, στην απαιτούμενη ποσότητα και, στη συνέχεια, να διαχωριστεί με κάθε ενδεδειγμένο φυσικό μέσο.

                                 5.

                                 Όλες οι εργασίες εκτελούνται υπό την ευθύνη οινολόγου ή ειδικευμένου τεχνικού.

                                 6.

                                 Η επεξεργασία πρέπει να εγγράφεται στο βιβλίο που αναφέρεται στο άρθρο 185γ παράγραφος 2 του κανονισμού (ΕΚ) αριθ. 1234/2007.

                                 7.

                                 Οι κατιονικές ρητίνες πρέπει να είναι σύμφωνες με τις προδιαγραφές του κανονισμού (ΕΚ) αριθ. 1935/2004, καθώς και με τις ενωσιακές και εθνικές διατάξεις που θεσπίζονται για την εφαρμογή του και να πληρούν τις αναλυτικού χαρακτήρα προδιαγραφές του προσαρτήματος 4 του παρόντος παραρτήματος. Η χρήση τους πρέπει να μην επιφέρει υπερβολικές μεταβολές της φυσικοχημικής σύστασης και των οργανοληπτικών χαρακτηριστικών του γλεύκους ή του οίνου και να γίνεται εντός των ορίων που καθορίζονται στο σημείο 3 της μονογραφίας «Κατιονανταλλακτικές ρητίνες» του Διεθνούς Οινολογικού Κώδικα που εκδίδεται από τον OIV.

                     Προσάρτημα 16

                        Προδιαγραφές για την επεξεργασία μείωσης της περιεκτικότητας του γλεύκους σε σάκχαρα με σύζευξη διεργασιών μεμβράνης

                     Η επεξεργασία μείωσης της περιεκτικότητας σε σάκχαρα (εφεξής “η επεξεργασία”) αποσκοπεί στην αφαίρεση σακχάρων από το γλεύκος με σύζευξη διεργασιών μεμβράνης η οποία συνίσταται σε συνδυασμό μικροδιήθησης ή υπερδιήθησης με νανοδιήθηση ή αντίστροφη όσμωση.
                     Προδιαγραφές:

                                 1.

                                 Η επεξεργασία έχει ως αποτέλεσμα τη μείωση του όγκου ανάλογα με την ποσότητα και την περιεκτικότητα σε σάκχαρα του σακχαρούχου διαλύματος που αφαιρείται από το αρχικό γλεύκος.

                                 2.

                                 Οι διεργασίες πρέπει να επιτρέπουν τη διατήρηση των περιεκτικοτήτων στα λοιπά συστατικά του γλεύκους, εκτός των σακχάρων.

                                 3.

                                 Η μείωση της περιεκτικότητας του γλεύκους σε σάκχαρα αποκλείει τη διόρθωση της περιεκτικότητας σε αλκοόλη των οίνων που προκύπτουν.

                                 4.

                                 Η επεξεργασία δεν μπορεί να χρησιμοποιείται σε συνδυασμό με μια από τις εργασίες εμπλουτισμού που προβλέπονται στο παράρτημα XVα του κανονισμού (ΕΚ) αριθ. 1234/2007.

                                 5.

                                 Η επεξεργασία πραγματοποιείται σε όγκο γλεύκους καθοριζόμενο ανάλογα με τον επιδιωκόμενο στόχο μείωσης της περιεκτικότητας σε σάκχαρα.

                                 6.

                                 Το πρώτο στάδιο έχει ως στόχο, αφενός, την προετοιμασία του γλεύκους για το δεύτερο στάδιο, δηλαδή τη συμπύκνωση και, αφετέρου, τη διατήρηση των μακρομορίων των οποίων το μέγεθος υπερβαίνει το όριο αποκοπής της μεμβράνης. Το στάδιο αυτό μπορεί να πραγματοποιηθεί με υπερδιήθηση.

                                 7.

                                 Το διήθημα που προκύπτει κατά το πρώτο στάδιο της επεξεργασίας συμπυκνώνεται, στη συνέχεια, με νανοδιήθηση ή αντίστροφη όσμωση.
                                 Το αρχικό νερό και τα οργανικά οξέα που δεν συγκρατούνται με τη νανοδιήθηση μπορούν να επανεισαχθούν στο επεξεργασμένο γλεύκος.

                                 8.

                                 Η επεξεργασία εκτελείται υπό την ευθύνη οινολόγου ή ειδικευμένου τεχνικού.

                                 9.

                                 Οι μεμβράνες που χρησιμοποιούνται πρέπει να είναι σύμφωνες με τις προδιαγραφές του κανονισμού (ΕΚ) αριθ. 1935/2004 και του κανονισμού (ΕΕ) αριθ. 10/2011, καθώς και με τις εθνικές διατάξεις που θεσπίζονται για την εφαρμογή τους. Πρέπει να πληρούν τις προδιαγραφές του Διεθνούς Οινολογικού Κώδικα που εκδίδεται από τον OIV.

                     Προσάρτημα 17

                        Προδιαγραφές για τη μείωση της οξύτητας με επεξεργασία με ηλεκτρική μέθοδο μεμβράνης

                     Η επεξεργασία με ηλεκτρική μέθοδο μεμβράνης (εφεξής “η επεξεργασία”) είναι φυσική μέθοδος αφαίρεσης ιόντων του γλεύκους ή του οίνου υπό την επίδραση ηλεκτρικού πεδίου και με τη βοήθεια, αφενός, περατών μεμβρανών μόνο για τα ανιόντα και, αφετέρου, διπολικών μεμβρανών. Ο συνδυασμός των περατών για τα ανιόντα μεμβρανών και των διπολικών μεμβρανών επιτρέπει τη διαχείριση της μείωσης της ογκομετρούμενης οξύτητας και της πραγματικής οξύτητας (αύξηση του pH).
                     Προδιαγραφές:

                                 1.

                                 Οι ανιονικές μεμβράνες πρέπει να είναι έτσι διατεταγμένες ώστε να επιτρέπουν μόνο την αφαίρεση των ανιόντων και ιδίως των οργανικών οξέων του γλεύκους ή του οίνου.

                                 2.

                                 Οι διπολικές μεμβράνες δεν πρέπει να είναι περατές για τα ανιόντα και τα κατιόντα του γλεύκους ή του οίνου.

                                 3.

                                 Ο οίνος που προκύπτει από γλεύκος ή οίνο που υποβλήθηκε σε μείωση της οξύτητας με την επεξεργασία αυτή πρέπει να περιέχει τουλάχιστον 1g.l-1 τρυγικού οξέος.

                                 4.

                                 Η μείωση της οξύτητας με τη βοήθεια μεμβρανών και η αύξηση της οξύτητας αποκλείονται αμοιβαίως.

                                 5.

                                 Η διεργασία εφαρμόζεται υπό την ευθύνη οινολόγου ή ειδικευμένου τεχνικού.

                                 6.

                                 Η επεξεργασία πρέπει να εγγράφεται στο βιβλίο που αναφέρεται στο άρθρο 185γ παράγραφος 2 του κανονισμού (ΕΚ) αριθ. 1234/2007.

                                 7.

                                 Οι μεμβράνες που χρησιμοποιούνται πρέπει να είναι σύμφωνες με τις προδιαγραφές του κανονισμού (ΕΚ) αριθ. 1935/2004 και του κανονισμού (ΕΕ) αριθ. 10/2011, καθώς και με τις εθνικές διατάξεις που θεσπίζονται για την εφαρμογή τους. Πρέπει να πληρούν τις προδιαγραφές του Διεθνούς Οινολογικού Κώδικα που εκδίδεται από τον OIV.

                           ».

         (1)  ΕΕ L 12 της 15.1.2011, σ. 1.».

      ΠΑΡΑΡΤΗΜΑ II
      Στο παράρτημα IB του κανονισμού (ΕΚ) αριθ. 606/2009 μέρος Α, το σημείο 2 τροποποιείται ως εξής:

                  1.

                  στο στοιχείο δ), προστίθεται η ακόλουθη περίπτωση:

                              «—

                              τους οίνους από την Ιταλία, τυπολογίας “aleatico”, που δικαιούνται να φέρουν την προστατευόμενη ονομασία προέλευσης “Pergola”, καθώς και την παραδοσιακή ένδειξη “passito”·»·

                  2.

                  στο στοιχείο ε), η έκτη περίπτωση αντικαθίσταται από το ακόλουθο κείμενο:

                              «—

                              τους οίνους από την Ουγγαρία που δικαιούνται να φέρουν προστατευόμενη ονομασία προέλευσης και ονομάζονται, σύμφωνα με τις ουγγρικές κανονιστικές διατάξεις, “Tokaji máslás”, “Tokaji fordítás”, “Tokaji aszúeszencia”, “Tokaji eszencia”, “Tokaji aszú”, “Töppedt szőlőből készült bor” ή “Jégbor”,».

      ΠΑΡΑΡΤΗΜΑ III
      Στο παράρτημα II του κανονισμού (ΕΚ) αριθ. 606/2009 μέρος Α σημείο 10, το τρίτο εδάφιο αντικαθίσταται από το ακόλουθο κείμενο:

         «Στην περίπτωση της διεργασίας μετάγγισης με αντιπίεση, επιτρέπεται η χρησιμοποίηση διοξειδίου του άνθρακα υπό έλεγχο και υπό τον όρο ότι η αναπόφευκτη ανταλλαγή αερίων με το διοξείδιο του άνθρακα που προκύπτει από την αλκοολική ζύμωση του προϊόντος βάσης (cuvée) δεν επιφέρει αύξηση της πίεσης του διοξειδίου του άνθρακα που περιέχουν οι αφρώδεις οίνοι.».

      ΠΑΡΑΡΤΗΜΑ IV
      Στο παράρτημα IV του κανονισμού (ΕΚ) αριθ. 606/2009 μέρος Β, τα στοιχεία α) έως ε) απαλείφονται.

      ΠΑΡΑΡΤΗΜΑ V
      Στο παράρτημα VI του κανονισμού (ΕΚ) αριθ. 436/2009, μέρος Β σημείο 1.4 στοιχείο β), ο αριθμός 11 αντικαθίσταται από το ακόλουθο κείμενο:

         «11: διορθώθηκε η περιεκτικότητα του προϊόντος σε αλκοόλη».


title: Εκτελεστικός κανονισμός (ΕΕ) αριθ. 287/2013 της Επιτροπής, της 22ας Μαρτίου 2013 , για την τροποποίηση των παραρτημάτων IV και VIII του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής

text:
               26.3.2013

               EL

               Επίσημη Εφημερίδα της Ευρωπαϊκής Ένωσης

               L 86/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 287/2013 ΤΗΣ ΕΠΙΤΡΟΠΉΣ
   της 22ας Μαρτίου 2013
   για την τροποποίηση των παραρτημάτων IV και VIII του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το άρθρο 8 παράγραφος 2 στοιχεία α) και β) και το άρθρο 40 παράγραφος 1 δεύτερο εδάφιο,
   Εκτιμώντας τα ακόλουθα:

               (1)

               Το άρθρο 10β του κανονισμού (ΕΚ) αριθ. 73/2009 προβλέπει για τα κράτη μέλη που έχουν εφαρμόσει την προαιρετική διαφοροποίηση για το ημερολογιακό έτος 2012 τη δυνατότητα να εξακολουθήσουν να εφαρμόζουν μείωση των άμεσων ενισχύσεων για το ημερολογιακό έτος 2013. Το Ηνωμένο Βασίλειο γνωστοποίησε στην Επιτροπή την απόφασή του να χρησιμοποιήσει αυτή τη δυνατότητα, γεγονός το οποίο οδήγησε στην έκδοση της εκτελεστικής απόφασης 2013/146/ΕΕ της Επιτροπής, της 20ής Μαρτίου 2013, για τον καθορισμό του ποσού που προκύπτει από την εφαρμογή της προαιρετικής προσαρμογής στο Ηνωμένο Βασίλειο για το ημερολογιακό έτος 2013 (2). Είναι επομένως σκόπιμο να επανεξετασθεί το αντίστοιχο ανώτατο όριο που αναφέρεται στο άρθρο 8 του κανονισμού (ΕΚ) αριθ. 73/2009.

               (2)

               Η Ελλάδα, η Ισπανία, το Λουξεμβούργο, η Μάλτα και το Ηνωμένο Βασίλειο γνωστοποίησαν στην Επιτροπή την πρόθεσή τους να παράσχουν στήριξη στους αμπελοκαλλιεργητές για το 2014, χορηγώντας δικαιώματα ενίσχυσης σύμφωνα με το άρθρο 103ιε του κανονισμού (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (3). Τα αντίστοιχα εθνικά ανώτατα όρια που αναφέρονται στο άρθρο 40 παράγραφος 1 του κανονισμού (ΕΚ) αριθ. 73/2009 θα πρέπει, κατά συνέπεια, να προσαρμοστούν αναλόγως.

               (3)

               Οι πληροφορίες που πρέπει να κοινοποιούνται από τα κράτη μέλη, σύμφωνα με το άρθρο 188α παράγραφος 3 του κανονισμού (ΕΚ) αριθ. 1234/2007 σχετικά με τις εκτάσεις που αποτέλεσαν αντικείμενο εκρίζωσης και σύμφωνα με το άρθρο 40 παράγραφος 1 του κανονισμού (ΕΚ) αριθ. 73/2009 για τον περιφερειακό μέσο όρο της αξίας των δικαιωμάτων των εκτάσεων που αποτέλεσαν αντικείμενο εκρίζωσης, δεν ήταν ακόμη γνωστές, όταν καθορίστηκαν τα καθαρά ανώτατα όρια που αναφέρονται στο άρθρο 8 του κανονισμού (ΕΚ) αριθ. 73/2009, για το 2013, στο παράρτημα IV του εν λόγω κανονισμού, όπως τροποποιήθηκε με τον κανονισμό (ΕΕ) αριθ. 671/2012 του Ευρωπαϊκού Κοινοβουλίου και του Συμβουλίου (4). Τα ποσά των εν λόγω ανώτατων ορίων βασίστηκαν επομένως σε εκτιμήσεις. Κατόπιν των κοινοποιήσεων της Γερμανίας, της Ελλάδας, της Ισπανίας, της Γαλλίας, της Ιταλίας, του Λουξεμβούργου, της Αυστρίας, της Πορτογαλίας και της Σλοβενίας, σύμφωνα με το άρθρο 188α παράγραφος 3 του κανονισμού (ΕΚ) αριθ. 1234/2007 και το άρθρο 40 παράγραφος 1 του κανονισμού (ΕΚ) αριθ. 73/2009, θα πρέπει να αναθεωρηθούν τα ποσά των ανώτατων ορίων που έχουν καθοριστεί στο παράρτημα IV του κανονισμού (ΕΚ) αριθ. 73/2009 για το 2013.

               (4)

               Συνεπώς, θα πρέπει να τροποποιηθούν αναλόγως τα παραρτήματα IV και VIII του κανονισμού (ΕΚ) αριθ. 73/2009.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα IV και VIII του κανονισμού (ΕΚ) αριθ. 73/2009 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαρτίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 30 της 31.1.2009, σ. 16.

      (2)  ΕΕ L 82 της 22.3.2013, σ. 58.

      (3)  ΕΕ L 299 της 16.11.2007, σ. 1.

      (4)  ΕΕ L 204 της 31.7.2012, σ. 11.

      ΠΑΡΑΡΤΗΜΑ
      Τα παραρτήματα IV και VIII του κανονισμού (ΕΚ) αριθ. 73/2009 τροποποιούνται ως εξής:

                  1.

                  Το παράρτημα IV αντικαθίσταται από το ακόλουθο κείμενο:

                     «ΠΑΡΑΡΤΗΜΑ IV

                        Εθνικά καθαρά ανώτατα όρια που αναφέρονται στο άρθρο 8

                                 (σε εκατ. EUR)

                                 Ημερολογιακό έτος

                                 2009

                                 2010

                                 2011

                                 2012

                                 2013

                                 Βέλγιο

                                 583,2

                                 575,4

                                 570,8

                                 569,0

                                 569,0

                                 Τσεχική Δημοκρατία

                                 825,9

                                 903,0

                                 Δανία

                                 987,4

                                 974,9

                                 966,5

                                 964,3

                                 964,3

                                 Γερμανία

                                 5 524,8

                                 5 402,6

                                 5 357,1

                                 5 329,6

                                 5 329,6

                                 Εσθονία

                                 92,0

                                 101,2

                                 Ιρλανδία

                                 1 283,1

                                 1 272,4

                                 1 263,8

                                 1 255,5

                                 1 255,5

                                 Ελλάδα

                                 2 561,4

                                 2 365,4

                                 2 359,4

                                 2 344,5

                                 2 344,5

                                 Ισπανία

                                 5 043,7

                                 5 066,4

                                 5 037,4

                                 5 055,3

                                 5 055,3

                                 Γαλλία

                                 8 064,4

                                 7 946,1

                                 7 880,7

                                 7 853,0

                                 7 853,0

                                 Ιταλία

                                 4 345,9

                                 4 151,6

                                 4 128,2

                                 4 127,8

                                 4 127,8

                                 Κύπρος

                                 49,1

                                 53,5

                                 Λετονία

                                 133,9

                                 146,4

                                 Λιθουανία

                                 346,7

                                 379,8

                                 Λουξεμβούργο

                                 35,6

                                 35,2

                                 35,1

                                 34,7

                                 34,7

                                 Ουγγαρία

                                 1 204,5

                                 1 313,1

                                 Μάλτα

                                 5,1

                                 5,5

                                 Κάτω Χώρες

                                 836,9

                                 829,1

                                 822,5

                                 830,6

                                 830,6

                                 Αυστρία

                                 727,6

                                 721,7

                                 718,2

                                 715,7

                                 715,7

                                 Πολωνία

                                 2 787,1

                                 3 043,4

                                 Πορτογαλία

                                 590,5

                                 574,3

                                 570,5

                                 566,6

                                 566,6

                                 Σλοβενία

                                 131,6

                                 144,3

                                 Σλοβακία

                                 357,9

                                 385,6

                                 Φινλανδία

                                 550,0

                                 544,5

                                 541,1

                                 539,2

                                 539,2

                                 Σουηδία

                                 733,1

                                 717,7

                                 712,3

                                 708,5

                                 708,5

                                 Ηνωμένο Βασίλειο

                                 3 373,1

                                 3 345,4

                                 3 339,4

                                 3 336,1

                                 3 353,7»

                  2.

                  Το παράρτημα VIII αντικαθίσταται από το ακόλουθο κείμενο:

                     «ΠΑΡΑΡΤΗΜΑ VIII

                        Εθνικά ανώτατα όρια που αναφέρονται στο άρθρο 40

                        Πίνακας 1

                                 (σε χιλιάδες EUR)

                                 Κράτος μέλος

                                 2009

                                 2010

                                 2011

                                 2012

                                 2013

                                 2014

                                 2015

                                 2016 και επόμενα έτη

                                 Βέλγιο

                                 614 179

                                 611 817

                                 611 817

                                 614 855

                                 614 855

                                 614 855

                                 614 855

                                 614 855

                                 Δανία

                                 1 030 478

                                 1 031 321

                                 1 031 321

                                 1 049 002

                                 1 049 002

                                 1 049 002

                                 1 049 002

                                 1 049 002

                                 Γερμανία

                                 5 770 254

                                 5 771 981

                                 5 771 994

                                 5 852 938

                                 5 852 938

                                 5 852 938

                                 5 852 938

                                 5 852 938

                                 Ελλάδα

                                 2 380 713

                                 2 228 588

                                 2 231 798

                                 2 233 227

                                 2 233 227

                                 2 217 227

                                 2 217 227

                                 2 217 227

                                 Ισπανία

                                 4 858 043

                                 5 119 045

                                 5 125 032

                                 5 304 642

                                 5 304 642

                                 5 161 893

                                 5 161 893

                                 5 161 893

                                 Γαλλία

                                 8 407 555

                                 8 423 196

                                 8 425 326

                                 8 527 494

                                 8 527 494

                                 8 527 494

                                 8 527 494

                                 8 527 494

                                 Ιρλανδία

                                 1 342 268

                                 1 340 521

                                 1 340 521

                                 1 340 869

                                 1 340 869

                                 1 340 869

                                 1 340 869

                                 1 340 869

                                 Ιταλία

                                 4 143 175

                                 4 210 875

                                 4 234 364

                                 4 379 985

                                 4 379 985

                                 4 379 985

                                 4 379 985

                                 4 379 985

                                 Λουξεμβούργο

                                 37 518

                                 37 569

                                 37 679

                                 37 671

                                 37 671

                                 37 084

                                 37 084

                                 37 084

                                 Κάτω Χώρες

                                 853 090

                                 853 169

                                 853 169

                                 897 751

                                 897 751

                                 897 751

                                 897 751

                                 897 751

                                 Αυστρία

                                 745 561

                                 747 344

                                 747 425

                                 751 788

                                 751 788

                                 751 788

                                 751 788

                                 751 788

                                 Πορτογαλία

                                 608 751

                                 589 811

                                 589 991

                                 606 551

                                 606 551

                                 606 551

                                 606 551

                                 606 551

                                 Φινλανδία

                                 566 801

                                 565 520

                                 565 823

                                 570 548

                                 570 548

                                 570 548

                                 570 548

                                 570 548

                                 Σουηδία

                                 763 082

                                 765 229

                                 765 229

                                 770 906

                                 770 906

                                 770 906

                                 770 906

                                 770 906

                                 Ηνωμένο Βασίλειο

                                 3 985 895

                                 3 976 425

                                 3 976 482

                                 3 988 042

                                 3 988 042

                                 3 987 922

                                 3 987 922

                                 3 987 922

                        Πίνακας 2
                         (1)

                                 (σε χιλιάδες EUR)

                                 Βουλγαρία

                                 287 399

                                 336 041

                                 416 372

                                 499 327

                                 580 087

                                 660 848

                                 741 606

                                 814 295

                                 Τσεχική Δημοκρατία

                                 559 622

                                 654 241

                                 739 941

                                 832 144

                                 909 313

                                 909 313

                                 909 313

                                 909 313

                                 Εσθονία

                                 60 500

                                 71 603

                                 81 703

                                 92 042

                                 101 165

                                 101 165

                                 101 165

                                 101 165

                                 Κύπρος

                                 31 670

                                 38 928

                                 43 749

                                 49 146

                                 53 499

                                 53 499

                                 53 499

                                 53 499

                                 Λετονία

                                 90 016

                                 105 368

                                 119 268

                                 133 978

                                 146 479

                                 146 479

                                 146 479

                                 146 479

                                 Λιθουανία

                                 230 560

                                 271 029

                                 307 729

                                 346 958

                                 380 109

                                 380 109

                                 380 109

                                 380 109

                                 Ουγγαρία

                                 807 366

                                 947 114

                                 1 073 824

                                 1 205 037

                                 1 318 975

                                 1 318 975

                                 1 318 975

                                 1 318 975

                                 Μάλτα

                                 3 752

                                 4 231

                                 4 726

                                 5 137

                                 5 503

                                 5 102

                                 5 102

                                 5 102

                                 Πολωνία

                                 1 877 107

                                 2 192 294

                                 2 477 294

                                 2 788 247

                                 3 044 518

                                 3 044 518

                                 3 044 518

                                 3 044 518

                                 Ρουμανία

                                 623 399

                                 729 863

                                 907 473

                                 1 086 608

                                 1 264 472

                                 1 442 335

                                 1 620 201

                                 1 780 406

                                 Σλοβενία

                                 87 942

                                 103 394

                                 117 423

                                 131 575

                                 144 274

                                 144 274

                                 144 274

                                 144 274

                                 Σλοβακία

                                 240 014

                                 280 364

                                 316 964

                                 355 242

                                 388 176

                                 388 176

                                 388 176

                                 388 176

         (1)  Τα ανώτατα όρια υπολογίζονται βάσει του χρονοδιαγράμματος αυξήσεων που προβλέπεται στο άρθρο 121.»


title: Εκτελεστικός κανονισμός (ΕΕ) αριθ. 65/2013 της Επιτροπής, της 24ης Ιανουαρίου 2013 , για την τροποποίηση του παραρτήματος III του κανονισμού (ΕΚ) αριθ. 826/2008 σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων

text:
               25.1.2013

               EL

               Επίσημη Εφημερίδα της Ευρωπαϊκής Ένωσης

               L 22/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 65/2013 ΤΗΣ ΕΠΙΤΡΟΠΉΣ
   της 24ης Ιανουαρίου 2013
   για την τροποποίηση του παραρτήματος III του κανονισμού (ΕΚ) αριθ. 826/2008 σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχείο ι), σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 826/2008 της Επιτροπής (2) προβλέπει στο παράρτημα III μέρος Α ότι τα κράτη μέλη πρέπει να κοινοποιούν στην Επιτροπή ορισμένες πληροφορίες όσον αφορά το ελαιόλαδο και τις επιτραπέζιες ελιές για διαφορετικές περιόδους εμπορίας και καθορίζει τις προθεσμίες για τη διαβίβαση των δεδομένων αυτών. Καθορίζει επίσης κοινούς κανόνες για την κοινοποίηση των πληροφοριών στην Επιτροπή από τις αρμόδιες αρχές των κρατών μελών.

               (2)

               Για να εξασφαλιστεί ενισχυμένη παρακολούθηση της κατάστασης της αγοράς και λαμβανομένης υπόψη της κτηθείσας πείρας στον τομέα αυτό, κρίνεται σκόπιμο να απλοποιηθούν, να διευκρινιστούν, να προστεθούν ή να καταργηθούν ορισμένες υποχρεώσεις κοινοποιήσεων των κρατών μελών που προβλέπονται στο παράρτημα III μέρος Α του κανονισμού (ΕΚ) αριθ. 826/2008.

               (3)

               Προς τον σκοπό αυτό, είναι αναγκαίο να προστεθεί μια υποχρέωση σχετικά με την κοινοποίηση για τη συνολική χρησιμοποίηση του ελαιολάδου και των αποθεμάτων στο τέλος της περιόδου και να καταργηθεί η υποχρέωση για τις πληροφορίες που αφορούν τις επιτραπέζιες ελιές.

               (4)

               Συνεπώς, κρίνεται σκόπιμο να τροποποιηθεί αναλόγως το παράρτημα III του κανονισμού (ΕΚ) αριθ. 826/2008.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα III του κανονισμού (ΕΚ) αριθ. 826/2008, το μέρος Α τροποποιείται ως εξής:

               1)

               Το στοιχείο β) αντικαθίσταται από το ακόλουθο κείμενο:

                           «β)

                           Πριν τις 15 Σεπτεμβρίου τα κράτη μέλη κοινοποιούν στην Επιτροπή, για την προηγούμενη περίοδο εμπορίας, τη συνολική τελική παραγωγή και εσωτερική κατανάλωση ελαιολάδου καθώς και τα αποθέματα στο τέλος της περιόδου.
                           Πριν τις 15 Οκτωβρίου και πριν τις 15 Απριλίου τα κράτη μέλη κοινοποιούν στην Επιτροπή, για την τρέχουσα περίοδο εμπορίας, εκτίμηση της συνολικής παραγωγής ελαιολάδου καθώς και εκτίμηση της εσωτερικής κατανάλωσης και των αποθεμάτων στο τέλος της περιόδου.».

               2)

               Το στοιχείο γ) αντικαθίσταται από το ακόλουθο κείμενο:

                           «γ)

                           Από τον Σεπτέμβριο έως τον Μάιο κάθε περιόδου εμπορίας τα κράτη μέλη κοινοποιούν στην Επιτροπή, το αργότερο τη δέκατη πέμπτη ημέρα κάθε μήνα, μηνιαία εκτίμηση των ποσοτήτων ελαιολάδου που παρήχθησαν από την έναρξη της αντίστοιχης περιόδου εμπορίας έως και τον προηγούμενο μήνα.».

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιανουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 223 της 21.8.2008, σ. 3.


title: Εκτελεστικός κανονισμός (ΕΕ) 2016/1438 της Επιτροπής, της 18ης Αυγούστου 2016, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Oriel Sea Minerals (ΠΟΠ)]

text:
               31.8.2016

               EL

               Επίσημη Εφημερίδα της Ευρωπαϊκής Ένωσης

               L 234/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1438 ΤΗΣ ΕΠΙΤΡΟΠΉΣ
   της 18ης Αυγούστου 2016
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Oriel Sea Minerals (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιρλανδία για την καταχώριση της ονομασίας «Oriel Sea Minerals» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Oriel Sea Minerals» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Oriel Sea Minerals» (ΠΟΠ).
   Η ονομασία που αναφέρεται στο πρώτο εδάφιο αφορά προϊόν της κλάσης 2.6. Αλάτι του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Αυγούστου 2016.

            Για την Επιτροπή,

            εξ ονόματος του Προέδρου,

         Carlos MOEDAS

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 155 της 30.4.2016, σ. 11.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 606/2012 της Επιτροπής, της 4ης Ιουλίου 2012 , περί απαγορεύσεως των αλιευτικών δραστηριοτήτων από σκάφη με παγίδες και παραγάδια που φέρουν σημαία ή είναι νηολογημένα στην Ιταλία, τα οποία αλιεύουν ερυθρό τόνο στον Ατλαντικό Ωκεανό ανατολικώς του γεωγραφικού μήκους 45° Δ και στη Μεσόγειο Θάλασσα

text:
               7.7.2012

               EL

               Επίσημη Εφημερίδα της Ευρωπαϊκής Ένωσης

               L 177/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 606/2012 ΤΗΣ ΕΠΙΤΡΟΠΉΣ
   της 4ης Ιουλίου 2012
   περί απαγορεύσεως των αλιευτικών δραστηριοτήτων από σκάφη με παγίδες και παραγάδια που φέρουν σημαία ή είναι νηολογημένα στην Ιταλία, τα οποία αλιεύουν ερυθρό τόνο στον Ατλαντικό Ωκεανό ανατολικώς του γεωγραφικού μήκους 45° Δ και στη Μεσόγειο Θάλασσα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 44/2012 του Συμβουλίου, της 17ης Ιανουαρίου 2012, για τον καθορισμό, για το 2012, των αλιευτικών δυνατοτήτων που διατίθενται στα ύδατα ΕΕ, και σε σκάφη ΕΕ, σε ορισμένα ύδατα που δεν ανήκουν στην ΕΕ, για ορισμένα αποθέματα ιχθύων και ομάδες αποθεμάτων ιχθύων που αποτελούν αντικείμενο διεθνών διαπραγματεύσεων ή συμφωνιών, καθορίζει την ποσότητα ερυθρού τόνου που επιτρέπεται να αλιευθεί το 2012 στον Ατλαντικό Ωκεανό ανατολικώς του γεωγραφικού μήκους 45° Δ και στη Μεσόγειο Θάλασσα.

               (2)

               Ο κανονισμός (ΕΚ) αριθ. 302/2009 του Συμβουλίου, της 6ης Απριλίου 2009, για τη θέσπιση πολυετούς σχεδίου αποκατάστασης του τόνου στον Ανατολικό Ατλαντικό και στη Μεσόγειο, την τροποποίηση του κανονισμού (ΕΚ) αριθ. 43/2009 και την κατάργηση του κανονισμού (ΕΚ) αριθ. 1559/2007 (2), απαιτεί από τα κράτη μέλη να ενημερώνουν την Επιτροπή σχετικά με τις ατομικές ποσοστώσεις που κατανέμουν στα αλιευτικά τους σκάφη άνω των 24 μέτρων και, για τα αλιευτικά σκάφη κάτω των 24 μέτρων και τις διατάξεις παγίδευσης, τουλάχιστον τις ποσοστώσεις που χορηγούνται στις οργανώσεις παραγωγών ή στις ομάδες σκαφών που αλιεύουν με παρόμοια εργαλεία.

               (3)

               Η κοινή αλιευτική πολιτική έχει σχεδιαστεί ώστε να διασφαλίζει τη μακροχρόνια βιωσιμότητα του αλιευτικού κλάδου μέσω της αειφόρου εκμετάλλευσης των υδρόβιων πόρων με βάση την προληπτική προσέγγιση.

               (4)

               Σύμφωνα με το άρθρο 36 παράγραφος 2 του κανονισμού (ΕΚ) αριθ. 1224/2009, όταν η Επιτροπή διαπιστώνει, με βάση τις πληροφορίες που υπέβαλαν τα κράτη μέλη και με βάση πληροφορίες που έχει στην κατοχή της, ότι οι αλιευτικές δυνατότητες τις οποίες διαθέτει η Ευρωπαϊκή Ένωση, ένα κράτος μέλος ή μια ομάδα κρατών μελών θεωρείται ότι έχουν εξαντληθεί, όσον αφορά ένα ή περισσότερα εργαλεία ή στόλους, η Επιτροπή ενημερώνει σχετικά τα οικεία κράτη μέλη και απαγορεύει τις αλιευτικές δραστηριότητες στις αντίστοιχες περιοχές, για τα αντίστοιχα εργαλεία, για τα αποθέματα, την ομάδα αποθεμάτων ή για τους στόλους που συμμετέχουν στις συγκεκριμένες αλιευτικές δραστηριότητες.

               (5)

               Οι πληροφορίες που έχει στην κατοχή της η Επιτροπή δείχνουν ότι για τον ερυθρό τόνο στον Ατλαντικό Ωκεανό ανατολικώς του γεωγραφικού μήκους 45° Δ και στη Μεσόγειο Θάλασσα οι αλιευτικές δυνατότητες που έχουν διατεθεί σε σκάφη με παγίδες και παραγάδια που φέρουν σημαία ή είναι νηολογημένα στην Ιταλία θεωρείται ότι έχουν εξαντληθεί.

               (6)

               Στις 20 Ιουνίου 2012 η Ιταλία πληροφόρησε την Επιτροπή ότι επέβαλε απαγόρευση των αλιευτικών δραστηριοτήτων στα σκάφη με παγίδες και παραγάδια της χώρας, τα οποία ασκούν το 2012 αλιεία ερυθρού τόνου, η οποία απαγόρευση εφαρμόζεται από τις 20 Ιουνίου, ώρα 13:00, για τα παραγάδια, και από τις 22 Ιουνίου, ώρα 17:00, για τις παγίδες.

               (7)

               Με την επιφύλαξη των προαναφερόμενων μέτρων που έλαβε η Ιταλία, είναι αναγκαίο να επιβεβαιώσει η Επιτροπή την απαγόρευση της αλιείας ερυθρού τόνου στον Ατλαντικό Ωκεανό ανατολικώς του γεωγραφικού μήκους 45° Δ και στη Μεσόγειο, από τις 20 Ιουνίου 2012, ώρα 13:00, για τα σκάφη με παραγάδια που φέρουν σημαία ή είναι νηολογημένα στην Ιταλία, και από τις 22 Ιουνίου 2012, ώρα 17:00, για τα σκάφη με παγίδες που είναι νηολογημένα στην Ιταλία,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αλιεία ερυθρού τόνου στον Ατλαντικό Ωκεανό ανατολικώς του γεωγραφικού μήκους 45° Δ και στη Μεσόγειο Θάλασσα από σκάφη με παραγάδια που φέρουν σημαία ή είναι νηολογημένα στην Ιταλία απαγορεύεται από τις 20 Ιουνίου 2012, ώρα 13:00.
   Απαγορεύεται επίσης η διατήρηση επί του σκάφους, η τοποθέτηση σε κλωβούς προς πάχυνση ή εκτροφή, η μεταφόρτωση, η μεταβίβαση ή η εκφόρτωση του εν λόγω αποθέματος που έχει αλιευθεί από τα σκάφη αυτά μετά την ανωτέρω ημερομηνία.
   Άρθρο 2
   Η αλιεία ερυθρού τόνου στον Ατλαντικό Ωκεανό ανατολικώς του γεωγραφικού μήκους 45° Δ και στη Μεσόγειο Θάλασσα από σκάφη με παγίδες που είναι νηολογημένα στην Ιταλία απαγορεύεται από τις 22 Ιουνίου 2012, ώρα 17:00.
   Απαγορεύεται επίσης η διατήρηση επί του σκάφους, η τοποθέτηση σε κλωβούς προς πάχυνση ή εκτροφή, η μεταφόρτωση, η μεταβίβαση ή η εκφόρτωση του εν λόγω αποθέματος που έχει αλιευθεί από αυτές τις διατάξεις παγίδευσης μετά την ανωτέρω ημερομηνία.
   Άρθρο 3
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2012.

            Για την Επιτροπή, εξ ονόματος του Προέδρου,
         László ANDOR

            Μέλος της Επιτροπής

      (1)  ΕΕ L 343 της 22.12.2009, σ. 1.

      (2)  ΕΕ L 96 της 15.4.2009, σ. 1.


title: Εκτελεστικός κανονισμός (ΕΕ) αριθ. 103/2013 της Επιτροπής, της 4ης Φεβρουαρίου 2013 , για την τροποποίηση του κανονισμού (ΕΚ) αριθ. 786/2007 όσον αφορά το όνομα του κατόχου της έγκρισης του σκευάσματος ενδο-1,4-β-μαννανάση EC 3.2.1.78 (Hemicell)  Κείμενο που παρουσιάζει ενδιαφέρον για τον ΕΟΧ

text:
               5.2.2013

               EL

               Επίσημη Εφημερίδα της Ευρωπαϊκής Ένωσης

               L 34/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 103/2013 ΤΗΣ ΕΠΙΤΡΟΠΉΣ
   της 4ης Φεβρουαρίου 2013
   για την τροποποίηση του κανονισμού (ΕΚ) αριθ. 786/2007 όσον αφορά το όνομα του κατόχου της έγκρισης του σκευάσματος ενδο-1,4-β-μαννανάση EC 3.2.1.78 (Hemicell)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Η εταιρεία ChemGen Corp. υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003 με την πρόταση να αλλάξει το όνομα του κατόχου της έγκρισης όσον αφορά τον κανονισμό (ΕΚ) αριθ. 786/2007 της Επιτροπής (2) σχετικά με τη 10ετή έγκριση χρήσης του σκευάσματος ενδο-1,4-β-μαννανάση EC 3.2.1.78 (Hemicell), που ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα των «βελτιωτικών της πεπτικότητας».

               (2)

               Ο αιτών ισχυρίζεται ότι, με ισχύ από τη 10η Φεβρουαρίου 2012, η εταιρεία «ChemGen Corp.» αγοράστηκε από την εταιρεία «Eli Lilly and Company Ltd.», η οποία πλέον κατέχει τα δικαιώματα εμπορίας της εν λόγω πρόσθετης ύλης. Ο αιτών υπέβαλε τα σχετικά στοιχεία που υποστηρίζουν την αίτησή του.

               (3)

               Η προτεινόμενη τροποποίηση των όρων της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση της εν λόγω πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.

               (4)

               Για να μπορέσει η εταιρεία Eli Lilly and Company Ltd. να εκμεταλλευθεί τα δικαιώματα της διάθεσης του προϊόντος στην αγορά είναι αναγκαίο να τροποποιηθούν οι όροι της έγκρισης.

               (5)

               Ως εκ τούτου, ο κανονισμός (ΕΚ) αριθ. 786/2007 θα πρέπει να τροποποιηθεί αναλόγως.

               (6)

               Επειδή δεν απαιτείται, για λόγους ασφάλειας, η άμεση εφαρμογή της τροποποίησης με τον παρόντα κανονισμό στον κανονισμό (ΕΚ) αριθ. 786/2007, είναι σκόπιμο να επιτραπεί μεταβατική περίοδος για την εξάντληση των αποθεμάτων που υπάρχουν.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στη στήλη 2 του παραρτήματος του κανονισμού (ΕΚ) αριθ. 786/2007 οι λέξεις «ChemGen Corp., represented by Disproquima S.L.» αντικαθίστανται από «Eli Lilly and Company Ltd.».
   Άρθρο 2
   Τα υπάρχοντα αποθέματα της πρόσθετης ύλης που συμμορφώνονται με τις διατάξεις που ίσχυαν πριν από την έναρξη ισχύος του παρόντος κανονισμού μπορούν να εξακολουθήσουν να κυκλοφορούν στην αγορά και να χρησιμοποιούνται μέχρι την εξάντλησή τους.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 175 της 5.7.2007, σ. 8.